ΑΠΟΦΑΣΕΙΣ
Αριθμ. 15341
Τροποποίηση της απόφασης της υπ’  αρ. 34/
30.06.2023 συνεδρίασης της Συγκλήτου, θέμα
6.16. Επικαιροποίηση της απόφασης της υπ’ αρ.
102 (Επαναληπτικής)/25.05.2018 έκτακτης συνεδρίασης της Συγκλήτου, με θέμα: «Κανονισμός
Μεταπτυχιακών Σπουδών του Π.Μ.Σ. με τίτλο “Διαδίκτυο των Πραγμάτων: Ευφυή Περιβάλλοντα
σε Δίκτυα Νέας Γενιάς”, Τμήμα Μηχανικών Πληροφοριακών και Επικοινωνιακών Συστημάτων,
Πολυτεχνική Σχολή, Πανεπιστημίου Αιγαίου»
σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
- Το π.δ. 83/1984 «Ίδρυση Πανεπιστημίου Αιγαίου,
Ιονίου Πανεπιστημίου και Πανεπιστημίου Θεσσαλίας»
(Α΄ 31).
- Την υπ’ αρ. 18959/19.06.2023 διαπιστωτική πράξη
συγκρότησης του Συμβουλίου Διοίκησης του Πανεπιστημίου Αιγαίου (ΥΟΔΔ 595).
- Την υπ’ αρ. 25105/26.07.2023 διαπιστωτική πράξη
εκλογής Πρύτανη και ορισμού τεσσάρων (4) Αντιπρυτάνεων του Πανεπιστημίου Αιγαίου (ΥΟΔΔ 742).
- Την υπ’ αρ. 26859/02.08.2023 διαπιστωτική πράξη συγκρότησης του Συμβουλίου Διοίκησης του Πανεπιστημί-
ου Αιγαίου κατόπιν εκλογής Πρύτανη (ΑΔΑ:6Λ6Σ469Β7ΛΜΓΜ).
- Την υπ’ αρ. 40167/16-09-2024 διαπιστωτική πράξη
Πρύτανη με θέμα: «Συγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2024-2025»
(ΑΔΑ: 6Γ3K469B7Λ-ΛΞ7).
- Την υπ’ αρ. 27407/04.08.2023 απόφαση Πρύτανη Καθορισμού του τομέα ευθύνης κάθε Αντιπρύτανη, μετα-
βίβαση αρμοδιοτήτων στους τέσσερις (4) Αντιπρυτάνεις
του Πανεπιστημίου Αιγαίου και καθορισμός της σειράς
αναπλήρωσης του Πρύτανη και των Αντιπρυτάνεων
(Β΄ 5064), όπως τροποποιήθηκε με την υπ’  αρ.
28632/01.09.2023 απόφαση Πρύτανη ως προς τη μεταβίβαση αρμοδιοτήτων στον Αντιπρύτανη Οικονομικών
του Πανεπιστημίου Αιγαίου (Β΄5348), και την υπ’ αρ.
39780/06.11.2023 απόφαση Πρύτανη ως προς τη μεταβίβαση αρμοδιοτήτων στον Αντιπρύτανη Διοικητικών και
Ακαδημαϊκών Υποθέσεων και Αντιπρύτανη Διεθνοποίησης, Εξωστρέφειας και Φοιτητικής Μέριμνας (Β΄ 6495).
- Τα άρθρα 16, 30, 44, 223, 448 και 450 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α΄ 141) σε συνδυασμό με την απόφαση της υπ’
αρ. 26/05.12.2022 συνεδρίασης της Συγκλήτου, θέμα
4.9 «Ρύθμιση, έως την έκδοση του Εσωτερικού Κανονισμού Λειτουργίας του Πανεπιστημίου Αιγαίου κατ’ άρ-
θρο 223 του ν. 4957/2022, ειδικότερα θέματα σχετικά με
τις συνεδριάσεις των συλλογικών οργάνων διοίκησης,
των επιμέρους ακαδημαϊκών μονάδων του Πανεπιστημίου Αιγαίου και κάθε είδους συλλογικών οργάνων και
επιτροπών που συγκροτούνται και λειτουργούν για τις
ανάγκες του Πανεπιστημίου Αιγαίου και του Ε.Λ.Κ.Ε. Πανεπιστημίου Αιγαίου» (Β΄ 6656), και με τα άρθρα 13 - 15
του Κώδικα Διοικητικής Διαδικασίας και άλλες διατάξεις»
(ν. 2690/1999, Α΄ 45).
- Τα άρθρα 79 έως 88 και 455 του ν. 4957/2022 (Α’ 141).
- Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
- Τα άρθρα 76-78 του ν.  4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
- Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
- Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1876
17.04.2025 15:25:46
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
- Τον ν. 3374/2005 και ιδίως τα άρθρα 14 και 15 «Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα διπλώματος» (Α’ 189).
- Τον Κανονισμό Προγραμμάτων Μεταπτυχιακών και
Διδακτορικών Σπουδών του Πανεπιστημίου Αιγαίου
(Β΄ 4551).
- Την απόφαση της υπ’ αρ. 34/25.04.2018 συνεδρίασης
της Συγκλήτου με θέμα: «Ίδρυση του Προγράμματος Μεταπτυχιακών Σπουδών με τίτλο “Διαδίκτυο των Πραγμά-
των: Ευφυή Περιβάλλοντα σε Δίκτυα Νέας Γενιάς”, Τμήμα
Μηχανικών Πληροφοριακών και Επικοινωνιακών Συστημάτων, Πολυτεχνική Σχολή» (Β’ 2965).
- Την απόφαση της υπ’ αρ. 34/30.06.2023 συνεδρίασης
της Συγκλήτου θέμα 6.15: Τροποποίηση της απόφασης
της υπ’ αρ. 34/25.04.2018 συνεδρίασης της Συγκλήτου
με θέμα: «Ίδρυση του Προγράμματος Μεταπτυχιακών
Σπουδών με τίτλο «Διαδίκτυο των Πραγμάτων: Ευφυή
Περιβάλλοντα σε Δίκτυα Νέας Γενιάς», Τμήμα Μηχανικών Πληροφοριακών και Επικοινωνιακών Συστημάτων,
Πολυτεχνική Σχολή» (Β΄ 4552).
- Την απόφαση της υπ’  αρ. 102 (Επαναληπτικής)/
25.05.2018 έκτακτης συνεδρίασης της Συγκλήτου, με
θέμα «Κανονισμός Μεταπτυχιακών Σπουδών του Π.Μ.Σ.
με τίτλο “Διαδίκτυο των Πραγμάτων: Ευφυή Περιβάλλοντα σε Δίκτυα Νέας Γενιάς”, Τμήμα Μηχανικών Πληροφο-
ριακών και Επικοινωνιακών Συστημάτων, Πολυτεχνική
Σχολή, Πανεπιστημίου Αιγαίου (Β’ 3748).
- Την απόφαση της υπ’ αρ. 34/30.06.2023 συνεδρίασης της Συγκλήτου, θέμα 6.16. «Επικαιροποίηση της
απόφασης της υπ’ αρ. 102 (Επαναληπτικής)/25.05.2018
έκτακτης συνεδρίασης της Συγκλήτου, με θέμα: «Κανονισμός Μεταπτυχιακών Σπουδών του Π.Μ.Σ. με τίτλο
“Διαδίκτυο των Πραγμάτων: Ευφυή Περιβάλλοντα σε
Δίκτυα Νέας Γενιάς”, Τμήμα Μηχανικών Πληροφοριακών
και Επικοινωνιακών Συστημάτων, Πολυτεχνική Σχολή,
Πανεπιστημίου Αιγαίου σύμφωνα με τις διατάξεις του
ν. 4957/2022» (Β’ 4550).
- Την απόφαση της υπ’ αρ. 8/19.03.2025, συνεδρίασης
της Συνέλευσης του Τμήματος Μηχανικών Πληροφοριακών και Επικοινωνιακών Συστημάτων, με θέμα: 5.2.
«Τροποποίηση του Κανονισμού Λειτουργίας του Προγράμματος Μεταπτυχιακών Σπουδών με τίτλο “Διαδί-
κτυο των Πραγμάτων: Ευφυή Περιβάλλοντα σε Δίκτυα
Νέας Γενιάς”» του Τμήματος Μηχανικών Π.Ε.Σ. της Πολυτεχνικής Σχολής του Πανεπιστημίου Αιγαίου».
- Το γεγονός ότι από τις διατάξεις της απόφασης αυτής
δεν προκαλείται δαπάνη σε βάρος του κρατικού προϋπολογισμού.
- Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
- Τη σχετική προφορική εισήγηση του Αντιπρύτανη
Διοικητικών και Ακαδημαϊκών Υποθέσεων, καθώς και
μετά από συζήτηση, ομόφωνα αποφασίζει:
Την τροποποίηση της απόφασης της υπ’  αρ. 34/
30.06.2023 συνεδρίασης της Συγκλήτου, θέμα 6.16. «Επικαιροποίηση της απόφασης της υπ’ αρ. 102 (Επαναλη-
πτικής)/25.05.2018 έκτακτης συνεδρίασης της Συγκλήτου, με θέμα: «Κανονισμός Μεταπτυχιακών Σπουδών
του Π.Μ.Σ. με τίτλο “Διαδίκτυο των Πραγμάτων: Ευφυή
Περιβάλλοντα σε Δίκτυα Νέας Γενιάς”, Τμήμα Μηχανικών
Πληροφοριακών και Επικοινωνιακών Συστημάτων, Πολυτεχνική Σχολή, Πανεπιστημίου Αιγαίου σύμφωνα με
τις διατάξεις του ν. 4957/2022», ως προς τα άρθρα 2, 6,
7, 11, 13, 16.1. και 18.2 ως εξής:
Άρθρο 2
Αντικείμενο και Σκοπός του Π.Μ.Σ.
Το Τμήμα Μηχανικών Πληροφοριακών και Επικοινωνιακών Συστημάτων της Πολυτεχνικής Σχολής του Πανεπι-
στημίου Αιγαίου οργανώνει και λειτουργεί από το ακαδημαϊκό έτος 2018 - 2019 Πρόγραμμα Μεταπτυχιακών
Σπουδών (Π.Μ.Σ.) με τίτλο «Διαδίκτυο των Πραγμάτων:
Ευφυή Περιβάλλοντα σε Δίκτυα Νέας Γενιάς». Από το
ακαδημαϊκό έτος 2025 - 2026 το Π.Μ.Σ. μετονομάζεται
σε «Διαδίκτυο των Πραγμάτων: Τεχνητή Νοημοσύνη και
Σύγχρονα Δίκτυα».
Το Π.Μ.Σ. με τίτλο «Διαδίκτυο των Πραγμάτων: Τεχνητή Νοημοσύνη και Σύγχρονα Δίκτυα» εντάσσεται στον
στρατηγικό σχεδιασμό του Π.Α., διέπεται από επιστημονική συνοχή και αποσκοπεί στην περαιτέρω προαγωγή
της γνώσης, την ανάπτυξη της έρευνας και των τεχνών,
την ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών αναγκών της
χώρας, στην υψηλού επιπέδου εξειδίκευση των διπλωματούχων σε θεωρητικές και εφαρμοσμένες περιοχές
συγκεκριμένων γνωστικών κλάδων, ειδικές θεματικές
ενότητες ή επιμέρους κλάδους των γνωστικών αντικειμένων του πρώτου κύκλου σπουδών του οικείου Τμήματος.
Συγκεκριμένα, αντικείμενο του Π.Μ.Σ. είναι η συστηματική εκπαίδευση σε εξειδικευμένα θέματα σχεδίασης
και ανάπτυξης συστημάτων Διαδικτύου των Πραγμάτων
(Internet of Things, IoT), με έμφαση στην αξιοποίηση της
Τεχνητής Νοημοσύνης και τη διασύνδεση με σύγχρονα
δίκτυα επικοινωνίας. Συνολικά, τα κίνητρα για τη λειτουργία του εν λόγω Π.Μ.Σ., εδράζονται στα παρακάτω
βασικά σημεία:
- Το Διαδίκτυο των Πραγμάτων, σε συνδυασμό με την
Τεχνητή Νοημοσύνη, αποτελεί ένα νέο στάδιο της ψηφιακής επανάστασης, συμβάλλοντας στη διαμόρφωση
μιας πιο αυτοματοποιημένης και έξυπνης Κοινωνίας της
Πληροφορίας και της Γνώσης.
- Πολλοί τομείς της Κοινωνίας της Πληροφορίας και
της Γνώσης αξιοποιούν ή θα αξιοποιήσουν τη συνέργεια του Διαδικτύου των Πραγμάτων και της Τεχνητής
Νοημοσύνης για τη βελτίωση υφιστάμενων διαδικασιών
και την ανάπτυξη νέων καινοτόμων υπηρεσιών, όπως οι
έξυπνες κατοικίες, οι έξυπνες πόλεις, η βιομηχανία 4.0,
η διαχείριση ενέργειας, η υγειονομική περίθαλψη και τα
αυτόνομα συστήματα.
- Η σχεδίαση και ανάπτυξη ευφυών συστημάτων που
αξιοποιούν σύγχρονα δίκτυα απαιτεί τη διεπιστημονική
σύνθεση γνώσεων από τομείς όπως η μηχανική μάθηση,
η επεξεργασία μεγάλων δεδομένων (Βig Data), τα αυτόνομα συστήματα και τα αποδοτικά και ασφαλή δίκτυα
επικοινωνιών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
- Η αυξανόμενη ζήτηση για εξειδικευμένο ανθρώπινο
δυναμικό με δεξιότητες στην Τεχνητή Νοημοσύνη και
το Διαδίκτυο των Πραγμάτων δημιουργεί σημαντικές
δυνατότητες επαγγελματικής εξέλιξης.
- Οι ραγδαίες τεχνολογικές εξελίξεις στην Πληροφορική και τις Τηλεπικοινωνίες, σε συνδυασμό με την αυξα-
νόμενη σημασία της ασφάλειας και της αξιοπιστίας των
έξυπνων υπηρεσιών, απαιτούν εξειδικευμένη γνώση και
σύγχρονες προσεγγίσεις.
- Η ανάπτυξη γνωστικού υποβάθρου για διδακτορικές
σπουδές.
Οι σκοποί του Π.Μ.Σ. «Διαδίκτυο των Πραγμάτων: Τεχνητή Νοημοσύνη και Σύγχρονα Δίκτυα», είναι ειδικό-
τερα οι ακόλουθοι:
- Η προαγωγή της επιστήμης και της έρευνας στο αντικείμενο του προγράμματος.
- Η εκπαίδευση εξειδικευμένων επιστημόνων και ερευνητών για την ενίσχυση της καινοτομίας και της ανταγω-
νιστικότητας σε επιχειρήσεις και οργανισμούς.
- Η προετοιμασία για μεταπτυχιακές σπουδές διδακτορικού επιπέδου στο αντικείμενο του προγράμματος.
- Η ενίσχυση της συνεργασίας μεταξύ της ακαδημαϊκής κοινότητας και των επιχειρήσεων για την ανάπτυξη
καινοτόμων λύσεων στους τομείς του Διαδικτύου των
Πραγμάτων, της Τεχνητής Νοημοσύνης και των σύγχρονων δικτύων.
- Η συνεργασία με ελληνικούς, ευρωπαϊκούς και διεθνείς επιστημονικούς φορείς για την προώθηση της
έρευνας και της τεχνολογικής εξέλιξης στα επιστημονικά
πεδία που καλύπτει το πρόγραμμα.
Άρθρο 6
Δίπλωμα Μεταπτυχιακών Σπουδών
6.1. Χρονική διάρκεια φοίτησης
Το Π.Μ.Σ. ξεκινά το χειμερινό ή εαρινό εξάμηνο εκάστου ακαδημαϊκού έτους.
Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τρία (3) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται στα έξι (6) ακαδημαϊκά εξάμηνα.
Ο/Η μεταπτυχιακός/ή φοιτητής/τρια μπορεί να ζητήσει
εγγράφως αιτιολογημένη παράταση των σπουδών του/
της που δεν μπορεί να υπερβαίνει τα τρία (3) ακαδημαϊκά
εξάμηνα.
6.2. Μερική φοίτηση
Για τους/τις εργαζόμενους/ες μεταπτυχιακούς/ες φοιτητές/τριες προβλέπεται η δυνατότητα μερικής φοίτη-
σης. Οι φοιτητές/τριες αυτής της κατηγορίας θα πρέπει
αποδεδειγμένα να εργάζονται τουλάχιστον 20 ώρες την
εβδομάδα και να προσκομίσουν σχετική σύμβαση εργασίας ή βεβαίωση εργοδότη.
Μερική φοίτηση προβλέπεται και για μη εργαζόμενους/ες φοιτητές/τριες που αδυνατούν να ανταποκρι-
θούν στις απαιτήσεις της πλήρους φοίτησης για λόγους
υγείας, οικογενειακούς, στράτευσης, λόγοι ανωτέρας
βίας κ.ά.
Οι ενδιαφερόμενοι/ες υποβάλλουν αίτημα προς τη
Συνέλευση του Τμήματος, πριν την έναρξη των μαθημάτων του Προγράμματος.
Η διάρκεια μερικής φοίτησης δεν μπορεί να ξεπερνάει
τα έξι (6) ακαδημαϊκά εξάμηνα.
6.3. Αναστολή φοίτησης
Ο/Η μεταπτυχιακός/η φοιτητής/τρια με αίτησή του
μπορεί να ζητήσει αιτιολογημένα αναστολή φοίτησης
εντός του χρόνου κανονικής φοίτησης. Η αναστολή χορηγείται μόνο μία φορά και δεν μπορεί να υπερβαίνει
τα δύο (2) συνεχόμενα εξάμηνα ούτε να είναι μικρότερη
του ενός εξαμήνου.
6.3.1. Διαδικασία αναστολής
Η διαδικασία αναστολής αναλύεται στα παρακάτω
βήματα:
1. Αίτηση του/της ενδιαφερόμενου/ης, στην αρχή του
ακαδ. εξαμήνου στη Συνέλευση του Τμήματος, στην
οποία θα αναφέρονται οι λόγοι για τους οποίους αιτείται
την αναστολή. Στην αίτηση επισυνάπτονται τα σχετικά
δικαιολογητικά (αν υπάρχουν).
2. Σχετική αιτιολογημένη απόφαση της Συνέλευσης
του Τμήματος, όπου θα αναφέρεται ότι κατά τη διάρκεια της αναστολής της φοίτησης αίρεται η φοιτητική
ιδιότητα και αναστέλλονται όλα τα σχετικά δικαιώματα
του/της φοιτητή/τριας.
Η φοιτητική ιδιότητα αποκτάται ξανά αυτομάτως μετά
τη λήξη της αναστολής. Όσοι/ες μεταπτυχιακοί/ες φοιτητές/τριες έχουν λάβει από τον Φορέα Εργασίας τους
εκπαιδευτική άδεια για τη φοίτησή τους σε Π.Μ.Σ. δεν
δικαιούνται κατά το ίδιο χρονικό διάστημα αναστολή
φοίτησης.
Τα εξάμηνα αναστολής της φοιτητικής ιδιότητας δεν
προσμετρώνται στην προβλεπόμενη ανώτατη διάρκεια
κανονικής φοίτησης.
6.4. Διαγραφή φοιτητή/τριας
Η Συνέλευση του Τμήματος, μετά την εισήγηση της
Σ.Ε., δύναται να αποφασίσει τη διαγραφή μεταπτυχιακών
φοιτητών/τριων εάν συντρέχει τουλάχιστον ένας εκ των
παρακάτω λόγων:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων στο σύνολο των εξεταστικών/εξετάσεων στις οποίες
δικαιούνται να λάβουν μέρος σύμφωνα με τον παρόντα
Κανονισμό και δεν έχουν ολοκληρώσει επιτυχώς το πρόγραμμα,
- μη επιτυχής επανεξέταση της Μεταπτυχιακής Διπλωματικής Εργασίας,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό, εκτός
αν συντρέχουν αποδεδειγμένα σοβαροί και εξαιρετικοί
λόγοι, οι οποίοι εξετάζονται από την Συνέλευση,
- υποπέσουν σε παράπτωμα που εμπίπτει στο δίκαιο
περί πνευματικής ιδιοκτησίας (ν. 2121/1993) κατά τη
συγγραφή των εργασιών τους,
- δεν καταβάλλουν το προβλεπόμενο τέλος φοίτησης,
- αυτοδίκαια κατόπιν αιτήσεως των μεταπτυχιακών
φοιτητών/τριών (στην περίπτωση αυτή η αίτηση εγκρίνεται αυτοδίκαια από τη Συνέλευση).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
Άρθρο 7
Πρόγραμμα Σπουδών
7.1. Πρόγραμμα μαθημάτων
1. Το Π.Μ.Σ. μπορεί να ξεκινά είτε στο χειμερινό (Α’ εξάμηνο) είτε στο εαρινό (Β’ εξάμηνο) του ακαδημαϊκού
έτους, ανάλογα με την προκήρυξη εισαγωγής φοιτητών.
2. Η διδασκαλία των μαθημάτων υλοποιείται σε δύο
(2) διδακτικά εξάμηνα. Κάθε εξάμηνο περιλαμβάνει
πέντε (5) υποχρεωτικά μαθήματα, που το καθένα αποδίδει έξι (6) πιστωτικές μονάδες (ΕCTS).
3. Για την απόκτηση του Δ.Μ.Σ. απαιτείται: α) η συμμετοχή του φοιτητή στο σύνολο των εκπαιδευτικών και
ερευνητικών δραστηριοτήτων του προγράμματος, κατά
τα ειδικότερα οριζόμενα στο πρόγραμμα και στον παρόντα κανονισμό, β) η επιτυχής εξέταση σε όλα τα μαθήμα-
τα του Α’ και Β’ εξαμήνου, όπως ακριβώς ορίζεται από το
εγκύκλιο πρόγραμμα σπουδών, γ) η επιτυχής εκπόνηση
της μεταπτυχιακής διπλωματικής εργασίας (Μ.Δ.Ε.), δ) η
συγκέντρωση 90 πιστωτικών μονάδων (ECTS), ε) η αποπληρωμή του συνόλου των τελών φοίτησης, και στ) η
εκπλήρωση τυχόν υποχρεώσεων προς τη Φοιτητική
Μέριμνα και τη Βιβλιοθήκη του Ιδρύματος.
4. Το ενδεικτικό αναλυτικό πρόγραμμα των μαθημάτων του Π.Μ.Σ. με τους τίτλους των μαθημάτων και τις
πιστωτικές μονάδες (ECTS) παρουσιάζεται στον παρακάτω πίνακα:
Πίνακας μαθημάτων ανά εξάμηνο:
Α΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ECTS
Μηχανική Μάθηση
Υποχρεωτικό
Σχεδιασμός, Ανάπτυξη και Επίδοση Δικτύων Νέας Γενιάς
Υποχρεωτικό
Συστήματα Διάχυτου Υπολογισμού
Υποχρεωτικό
Σύγχρονα Δίκτυα και Διασύνδεση ΙοΤ
Υποχρεωτικό
Αναλυτική Μεγάλων Δεδομένων
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α΄ ΕΞΑΜΗΝΟΥ
Β΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ECTS
Θέματα Εφαρμογών Τεχνολογιών IoT
Υποχρεωτικό
Ενσωματωμένα Συστήματα και IoT
Υποχρεωτικό
Προηγμένα Συστήματα Επικοινωνιών ΙοΤ
Υποχρεωτικό
Ρομποτική και Υπολογιστική Όραση
Υποχρεωτικό
Τεχνητή Νοημοσύνη στο ΙοΤ
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ ΕΞΑΜΗΝΟΥ
Γ΄ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
ECTS
Εκπόνηση μεταπτυχιακής διπλωματικής εργασίας
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ ΕΞΑΜΗΝΟΥ
Το άνω πρόγραμμα μαθημάτων είναι ενδεικτικό. Ο αριθμός, το είδος και το περιεχόμενο των μαθημάτων του
προγράμματος σπουδών, καθώς και η κατανομή τους σε εξάμηνα, δύνανται να αναπροσαρμόζονται με απόφαση
Συνέλευσης του Τμήματος για λόγους διασφάλισης της εύρυθμης λειτουργίας του Π.Μ.Σ.
Σύντομη περιγραφή των μαθημάτων του ανωτέρω ενδεικτικού προγράμματος σπουδών παρουσιάζεται αναλυτικά
στο Παράρτημα 1 του παρόντος κανονισμού.
Μαθησιακά αποτελέσματα Π.Μ.Σ. «Διαδίκτυο των Πραγμάτων: Τεχνητή Νοημοσύνη και Σύγχρονα Δίκτυα»
Με την απόκτηση του Μεταπτυχιακού Διπλώματος Ειδίκευσης, ο/η κάτοχος θα:
Γνωρίζει:
- Τους πόρους και τα εργαλεία που είναι διαθέσιμα για την ανάπτυξη ενός συστήματος Διαδικτύου των Πραγμάτων,
τόσο σε επίπεδο υλικού, όσο και σε επίπεδο λογισμικού, διασύνδεσης δικτύου και ανάλυσης δεδομένων,
- να οργανώνει και να σχεδιάζει συστήματα που βασίζονται στο Διαδίκτυο των Πραγμάτων,
- τις αρχές που διέπουν την ανάλυση, το σχεδιασμό και την υλοποίηση ευφυών περιβαλλόντων σε δίκτυα νέας
γενιάς,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
- να διαχειρίζεται την πληροφορία και τη γνώση που
βρίσκονται διάσπαρτες, σε διάφορες μορφές και με διάφορες δομές σε περίπλοκα και δυναμικά περιβάλλοντα,
- να οργανώνει και να σχεδιάζει σύγχρονα συστήματα
δικτύων και επικοινωνιών καθώς και τη διασύνδεσή τους
με το Διαδίκτυο των Πραγμάτων,
- να σχεδιάζει και να διαχειρίζεται καινοτόμες ψηφιακές αλληλεπιδραστικές υπηρεσίες σε διάφορα πεδία
εφαρμογών.
Κατανοεί:
- Τη θέση και τον ρόλο του Διαδικτύου των Πραγμάτων
στην ευρύτερη βιομηχανία Τεχνολογιών Πληροφορικής
και Επικοινωνιών και τις πιθανές μελλοντικές εξελίξεις,
- τον ρόλο του υλικού και των διασυνδεόμενων αισθητήρων σε ένα σύστημα Διαδικτύου των Πραγμάτων,
- τον ρόλο των μεγάλων δεδομένων, της εξόρυξης δεδομένων και του υπολογιστικού νέφους σε ένα τυπικό
σύστημα Διαδικτύου των Πραγμάτων,
- τον ρόλο της ασφάλειας και της ιδιωτικότητας στο
Διαδίκτυο του Μέλλοντος,
- τις δυνατότητες των τεχνικών και εργαλείων μηχανικής μάθησης στην υλοποίηση ευφυών περιβαλλόντων,
- τους περιορισμούς της ασύρματης και τοπικής πρόσβασης και κατά πόσο αυτοί οι περιορισμοί θα επηρεά-
σουν την επίδοση του Διαδικτύου των Πραγμάτων.
Μπορεί:
- Να σχεδιάσει, να υλοποιήσει και να αξιολογήσει συστήματα Διαδικτύου των Πραγμάτων που μπορεί να πε-
ριλαμβάνουν αισθητήρες, επεξεργαστικά συστήματα
μικρής, μέσης και μεγάλης επεξεργαστικής ισχύος, ασύρματη δικτύωση, διασύνδεση με εξωτερικές πλατφόρ-
μες (π.χ. δίκτυα κοινωνικής δικτύωσης, υπηρεσίες ιστού,
επιχειρηματικά συστήματα), ανάλυση και απεικόνιση
δεδομένων σε διάφορα πεδία εφαρμογών,
- να δραστηριοποιηθεί σε περιβάλλον έρευνας και
ανάπτυξης στην περιοχή των Πληροφοριακών και Επικοινωνιακών Συστημάτων, με σκοπό την παραγωγή νέας
γνώσης,
- να συγκρίνει και να αξιολογεί δικτυακά προϊόντα
και υπηρεσίες, έχοντας ισχυρή γνώση των σύγχρονων
τεχνολογιών των δικτύων, καθώς και να διαχειρίζεται
και να επιβλέπει πολύπλοκα και απαιτητικά τηλεπικοινωνιακά έργα,
- να αποκτά νέα γνώση μέσω διαδικασιών μάθησης,
ώστε να προσαρμόζεται σε περίπλοκα και δυναμικά περιβάλλοντα και χρήστες.
7.2. Γλώσσα διδασκαλίας
Η γλώσσα διδασκαλίας των μαθημάτων είναι η Ελληνική με εξειδικευμένη ορολογία στα Αγγλικά. Ορισμένες
διαλέξεις σε ειδικά θέματα, καθώς και μέρος της ύλης
προς μελέτη δύναται να είναι στην αγγλική γλώσσα.
Προβλέπεται η δυνατότητα διεξαγωγής εν όλω ή εν
μέρει μαθημάτων στην αγγλική γλώσσα, κατόπιν απόφασης της Συνέλευσης του Τμήματος.
7.3. Ακαδημαϊκό Ημερολόγιο του Προγράμματος
Στην αρχή κάθε εξαμήνου και πριν την έναρξη των
μαθημάτων αναρτάται στην ιστοσελίδα του Τμήματος
ή του Π.Μ.Σ. το ετήσιο Ακαδημαϊκό Ημερολόγιο του
Προγράμματος, το οποίο έχει επιμεληθεί ο Διευθυντής
ή η Διευθύντρια του Π.Μ.Σ. και έχει εγκριθεί από τη
Συνέλευση και το οποίο περιλαμβάνει τις ημερομηνίες
έναρξης και λήξης των διδακτικών περιόδων, τις περιόδους εξετάσεων, τις αργίες κ.λπ. Το Ακαδημαϊκό Ημε-
ρολόγιο του προγράμματος μεταπτυχιακών σπουδών
εναρμονίζεται κατά το δυνατόν με το Ακαδημαϊκό Ημερολόγιο των προπτυχιακών προγραμμάτων σπουδών
του Ιδρύματος. Στην αρχή κάθε περιόδου ανακοινώνεται το ωρολόγιο πρόγραμμα της περιόδου, στο οποίο
περιλαμβάνονται οι ημέρες και οι ώρες διδασκαλίας
των μαθημάτων, οι ημερομηνίες άλλων εκδηλώσεων ή
υποχρεώσεων κ.λπ.
7.4. Ημερομηνίες εγγραφής και δηλώσεις μαθημάτων
Στην αρχή κάθε ακαδ. εξαμήνου, πριν την έναρξη των
μαθημάτων καθορίζονται και αναρτώνται στην ιστοσελίδα του Π.Μ.Σ./Τμήματος οι ημερομηνίες εγγραφής των
φοιτητών/τριών, καθώς και η διαδικασία δηλώσεων
των μαθημάτων που θα επιλέγονται σε κάθε εξάμηνο
σε περίπτωση που υφίσταται διαδικασία δηλώσεων μαθημάτων.
7.5. Ημέρες Μαθημάτων
Για την υποβοήθηση μεταπτυχιακών φοιτητών και φοιτητριών που έχουν παράλληλη επαγγελματική απασχό-
ληση, μαθήματα δύναται να διεξάγονται όλες τις ημέρες
της εβδομάδας, εκτός της Κυριακής.
7.6. Αναπληρώσεις μαθημάτων
Σε περίπτωση κωλύματος διεξαγωγής μαθήματος προβλέπεται η έγκαιρη αναπλήρωσή του. Η ημερομηνία και
η ώρα αναπλήρωσης αναρτώνται στην ιστοσελίδα του
Π.Μ.Σ. ή/και αποστέλλονται με μήνυμα ηλεκτρονικού
ταχυδρομείου στους φοιτητές/τριες.
7.7. Οργάνωση της εκπαιδευτικής διαδικασίας
Η διδασκαλία των μαθημάτων, δύναται να πραγματοποιείται διά ζώσης και με μέσα εξ αποστάσεως εκπαί-
δευσης κατά τη διάρκεια των εξαμήνων. Η διδασκαλία
με μέσα εξ αποστάσεως εκπαίδευσης δύναται να πραγματοποιείται σε ποσοστό έως εκατό τοις εκατό (100%)
συνολικά στο πρόγραμμα διδασκαλίας, με το ανωτέρω
ποσοστό να μπορεί να ποικίλλει ανά μάθημα.
Η εξ αποστάσεως εκπαίδευση ακολουθεί τη μέθοδο
της σύγχρονης εξ αποστάσεως διδασκαλίας. Η υλοποίησή της υποστηρίζεται από την ειδική πλατφόρμα
σύγχρονης εξ αποστάσεως διδασκαλίας που διαθέτει
το Ίδρυμα (ΒigBlueButton - BBB) ή με άλλη αντίστοιχη
πλατφόρμα που πιθανόν να προσφέρει το Ίδρυμα και
διασφαλίζει το κατάλληλο εκπαιδευτικό περιβάλλον, καθώς και την ασφάλεια και την ιδιωτικότητα των συμμετε-
χόντων. Το συμπληρωματικό ψηφιακό υλικό, καθώς και
η διεξαγωγή ασκήσεων, εργασιών κ.λπ., υποστηρίζονται
από την ειδική πλατφόρμα του Ιδρύματος eClass. Κατά
περίπτωση και με ευθύνη του/της διδάσκοντα/σκουσας
δύναται να αξιοποιηθούν επιπλέον ψηφιακά εργαλεία
για την υποστήριξη ιδεατών εργαστηρίων, προσομοιώσεων, παρουσιάσεων άρθρων ή εργασιών και άλλων
εκπαιδευτικών δραστηριοτήτων. Το σύνολο των διδασκόντων/σκουσών διαθέτει ψηφιακές δεξιότητες και
εμπειρία στη σύγχρονη εξ αποστάσεως διδασκαλία.
Σε περίπτωση που το μάθημα περιλαμβάνει γραπτή
τελική εξέταση, αυτή πραγματοποιείται δια ζώσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
7.8. Όρια απουσιών
Η συμμετοχή των μεταπτυχιακών φοιτητών και φοιτητριών στην εκπαιδευτική διαδικασία σε όλες της τις
μορφές και στις λοιπές δραστηριότητες είναι υποχρεωτική. Ένας μεταπτυχιακός φοιτητής ή μία μεταπτυχιακή
φοιτήτρια θεωρείται ότι έχει παρακολουθήσει κάποιο
μάθημα (και επομένως έχει δικαίωμα συμμετοχής στις
εξετάσεις) μόνον αν έχει παρακολουθήσει τουλάχιστον
το 75% των ωρών της διδασκαλίας του μαθήματος.
Σε κάθε περίπτωση, η συμμετοχή και παρακολούθηση
διαπιστώνεται με ευθύνη των διδασκόντων και διδασκουσών των μαθημάτων.
Άρθρο 11
Μεταπτυχιακή Διπλωματική ΕργασίαΕπιβλέποντες/ουσες Μεταπτυχιακής
Διπλωματικής Εργασίας
Στο Γ’ εξάμηνο του Προγράμματος προβλέπεται η
εκπόνηση της Μεταπτυχιακής Διπλωματικής Εργασίας
(Μ.Δ.Ε.). Η ανάληψη Μ.Δ.Ε. προϋποθέτει την επιτυχή
ολοκλήρωση τουλάχιστον οκτώ (8) μαθημάτων των
δύο πρώτων εξαμήνων. Οι διδάσκοντες του Π.Μ.Σ. στην
αρχή κάθε εξαμήνου αναρτούν θέματα Μ.Δ.Ε. στο σύστημα παρακολούθησης Μ.Δ.Ε., στην ιστοσελίδα του
Π.Μ.Σ., στο οποίο αναγράφεται ο προτεινόμενος τίτλος
της Μ.Δ.Ε., ο/η προτεινόμενος/η επιβλέπων/ουσα και
επισυνάπτεται περίληψη της προτεινόμενης εργασίας.
Ο/Η μεταπτυχιακός/ή φοιτητής/τρια υποβάλλει αίτηση εκπόνησης Μ.Δ.Ε. σε διάστημα μέχρι και δύο μηνών
πριν τη λήξη του Β’ εξαμήνου στη Γραμματεία του Π.Μ.Σ.
Η Γραμματεία προωθεί την αίτηση στη Σ.Ε.
Με απόφαση της Συνέλευσης του Τμήματος, κατόπιν
εισήγησης της Σ.Ε., μπορεί να χορηγηθεί παράταση του
προβλεπόμενου χρονικού ορίου για την εξέταση της Μεταπτυχιακής Διπλωματικής Εργασίας, μετά από αίτηση
του ενδιαφερομένου και μόνο για σοβαρούς ανυπαίτιους λόγους, όπως λόγοι υγείας, σοβαροί προσωπικοί
λόγοι, σοβαροί επαγγελματικοί λόγοι (βλέπε παρ. 6.1.)
Σε κάθε περίπτωση η αίτηση του ενδιαφερομένου/ης
πρέπει να συνοδεύεται από τα σχετικά δικαιολογητικά.
11.1. Επίβλεψη Διπλωματικής Εργασίας
Η Συνέλευση του Τμήματος, ύστερα από την αίτηση
του/της ενδιαφερόμενου/ης στην οποία αναγράφεται,
ο προτεινόμενος τίτλος της διπλωματικής εργασίας, ο/η
προτεινόμενος/η επιβλέπων/ουσα και επισυνάπτεται
περίληψη της προτεινόμενης εργασίας, ορίζει τον/την
επιβλέποντα/ουσα αυτής και συγκροτεί την τριμελή εξεταστική επιτροπή για την έγκριση της εργασίας, ένα από
τα μέλη της οποίας είναι και ο/η επιβλέπων/ουσα (παρ. 2
άρθρο 82 του ν. 4957/2022).
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1 του άρθρου 83 του ν. 4957/2022 υπό την προϋπόθεση ότι είναι
κάτοχοι διδακτορικού διπλώματος. Με απόφαση του αρμοδίου οργάνου του Π.Μ.Σ. δύναται να ανατίθεται η επί-
βλεψη διπλωματικών εργασιών και σε μέλη Δ.Ε.Π., Ε.Ε.Π.
και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ (παρ. 3. Άρθρο 83 Ν. ν. 4957/2022).
Τα λοιπά δύο Μέλη της Τριμελούς Εξεταστικής Επιτροπής μπορεί να είναι όλες οι κατηγορίες διδασκόντων/
ουσων που δύνανται να αναλάβουν αυτοδύναμο διδακτικό έργο στο Π.Μ.Σ. σύμφωνα με το άρθρο. 83 του
ν. 4957/2022.
Τα Μέλη της Τριμελούς Εξεταστικής Επιτροπής πρέπει
να έχουν την ίδια ή συναφή επιστημονική ειδικότητα με
το γνωστικό αντικείμενο του Π.Μ.Σ.
Σε εξαιρετικές περιπτώσεις αντικειμενικής αδυναμίας
άσκησης καθηκόντων επίβλεψης επί μακρό χρονικό διάστημα ή ύπαρξη άλλου σπουδαίου λόγου, η Συνέλευση
του Τμήματος δύναται να προβεί, κατόπιν αιτιολόγησης
της απόφασής της, στην αντικατάσταση του/της επιβλέποντα/ουσας ή Μέλους της Τριμελούς Εξεταστικής Επι-
τροπής, είτε κατόπιν αίτησης του/της μεταπτυχιακού/
ης φοιτητή/τριας και γνώμη του/της προτεινόμενου/ης
Επιβλέποντος/ουσας ή Μέλους είτε κατόπιν πρότασης
του/της επιβλέποντα/ουσας ή Μέλους της Τριμελούς
Εξεταστικής Επιτροπής.
Στο τέλος της περιόδου ανάθεσης των Διπλωματικών
Εργασιών η Συνέλευση του Τμήματος επικυρώνει την
κατανομή θεμάτων ανά επιβλέποντα/ουσα.
Το αντικείμενο της Μ.Δ.Ε. πρέπει να έχει ερευνητικό χαρακτήρα και να είναι πρωτότυπο. Ο τρόπος συγγραφής
της Μ.Δ.Ε. έχει συγκεκριμένες προδιαγραφές, περιλαμβάνεται σε απόφαση της Συνέλευσης του Τμήματος και
είναι αναρτημένος στην ιστοσελίδα του Π.Μ.Σ.
Ο σχεδιασμός της Μ.Δ.Ε. κάθε φοιτητή/τριας γίνεται
με ευθύνη του/της Επιβλέποντος/ουσας. Σημειώνεται
επίσης ότι με ευθύνη του/της Επιβλέποντος/ουσας και
του/της μεταπτυχιακού/ής φοιτητή/τριας όλες οι μεταπτυχιακές εργασίες θα πρέπει να αποδέχονται τις αρχές
Ακαδημαϊκής Δεοντολογίας και ηθικής της έρευνας του
Ιδρύματος.
11.2. Γλώσσα συγγραφής
Η γλώσσα εκπόνησης της Μ.Δ.Ε. είναι η Ελληνική. Με
τη σύμφωνη γνώμη του επιβλέποντος/σας καθηγητή/
τριας και του φοιτητή/τριας, η Μ.Δ.Ε. μπορεί να εκπονηθεί στην αγγλική γλώσσα.
11.3. Εξέταση Μεταπτυχιακής Διπλωματικής Εργασίας
Η εξέταση της Μ.Δ.Ε. είναι δυνατή, εφόσον ο/η μεταπτυχιακός/ή φοιτητής/τρια έχει ολοκληρώσει με επιτυχία
όλα τα μαθήματα των δύο πρώτων εξαμήνων.
Για να εγκριθεί η εργασία, ο/η μεταπτυχιακός/η φοιτητής/τρια οφείλει να την υποστηρίξει ενώπιον της Τρι-
μελούς Εξεταστικής Επιτροπής σε δημόσια παρουσίαση.
Μετά το πέρας της περιόδου συγγραφής της Μ.Δ.Ε., και
έπειτα από τη σύμφωνη γνώμη του/της επιβλέποντος/
ουσας, οι φοιτητές/τριες παραδίδουν ηλεκτρονικώς ή
εντύπως αντίτυπό της στα Μέλη της Εξεταστικής Επιτροπής. Επισημαίνεται ότι η κατάθεση της Μ.Δ.Ε. στα
Μέλη της Επιτροπής θα πρέπει να γίνεται τουλάχιστον
15 ημέρες πριν την έναρξη της εξεταστικής περιόδου.
Σε αντίθετη περίπτωση, τα Μέλη της Εξεταστικής Επιτροπής έχουν τη δυνατότητα παραπομπής της εξέτασης σε
επόμενη εξεταστική περίοδο.
Οι μεταπτυχιακοί φοιτητές και οι μεταπτυχιακές φοιτήτριες υποχρεούνται επίσης να καταθέσουν στη Γραμμα-
τεία του Π.Μ.Σ. πριν την υποστήριξη, υπεύθυνη δήλωση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
στην οποία θα αναφέρουν τα ακόλουθα: «Είμαι συγγραφέας αυτής της Μεταπτυχιακής Διπλωματικής Εργασίας
και κάθε βοήθεια την οποία είχα για την προετοιμασία
της είναι πλήρως αναγνωρισμένη και αναφέρεται στην
εργασία. Επίσης, έχω αναφέρει τις όποιες πηγές από
τις οποίες έκανα χρήση δεδομένων ή ιδεών, είτε αυτές
αναφέρονται ακριβώς είτε παραφρασμένες. Επίσης, βεβαιώνω ότι αυτή η εργασία προετοιμάστηκε από εμένα
προσωπικά, ειδικά για τη συγκεκριμένη μεταπτυχιακή
διπλωματική εργασία».
Η έγκριση της Μ.Δ.Ε. προϋποθέτει τη δημόσια υποστήριξή της ενώπιον της Εξεταστικής Επιτροπής. Ακο-
λουθείται η εξής διαδικασία:
Η Τριμελής Εξεταστική Επιτροπή συνεδριάζει για την
εξέταση της Μ.Δ.Ε.. Συνεδριάζει νομίμως, μόνο όταν παρευρίσκονται και τα τρία Μέλη της (εδάφιο 5 παρ. 1 άρ-
θρο 14 ν. 2690/1999). Κατά την ημέρα της συνεδρίασης,
τα Μέλη της Τριμελούς Επιτροπής ανταλλάσσουν απόψεις, υποβάλλουν ερωτήσεις στον εξεταζόμενο ή την
εξεταζόμενη, ακολούθως αποφαίνονται για τον τελικό
αξιολογικό βαθμό, συντάσσουν το σχετικό έντυπο αξιολογικής κρίσης, το υπογράφουν και σε επόμενο χρόνο
το παραδίδουν στη Γραμματεία. Η ημέρα της εξέτασης
καθορίζεται από την Τριμελή Επιτροπή. Για την έγκριση
της Μ.Δ.Ε. απαιτείται σωρευτικά: α) η σύμφωνη γνώμη
των 2/3 των Μελών της Επιτροπής και β) ο μέσος όρος
της βαθμολογίας των τριών μελών της επιτροπής να είναι
ίσος ή μεγαλύτερος του πέντε (5). Η Μ.Δ.Ε. βαθμολογείται από μηδέν (0,00) έως δέκα (10,00).
Η εγκεκριμένη Μεταπτυχιακή Διπλωματική Εργασία, μετά το πέρας των ενδεχομένων διορθώσεων που
προτείνει η Επιτροπή, και πριν την καθομολόγηση του
φοιτητή ή της φοιτήτριας κατατίθεται στη Βιβλιοθήκη
του Π.Α. σε ηλεκτρονική μορφή μέσω της διαδικτυακής
Πύλης της Βιβλιοθήκης και αναρτάται στον ιστότοπο της
οικείας Σχολής. Ένα ηλεκτρονικό αντίτυπο κατατίθεται
στη Γραμματεία του Π.Μ.Σ.
Στην περίπτωση αρνητικής κρίσης υπάρχει η δυνατότητα επανυποβολής της, μετά από δύο (2) μήνες, αφού
βελτιώσει την εργασία ο/η μεταπτυχιακός/ή φοιτητής/
τρια σύμφωνα με τις παρατηρήσεις της Επιτροπής. Στην
περίπτωση αυτή παρατείνεται η διάρκεια σπουδών κατά
δύο (2) μήνες.
Σε περίπτωση αρνητικής κρίσης μετά τη 2η υποβολή,
ο/η μεταπτυχιακός/ή φοιτητής/τρια αποκλείεται από τη
χορήγηση του Διπλώματος Μεταπτυχιακών Σπουδών.
Άρθρο 13
Τελικός Βαθμός
Ο τελικός βαθμός του Δ.Μ.Σ. καθορίζεται από τις επιδόσεις του/της φοιτητή/τριας στο σύνολο των μαθημά-
των και στη Μ.Δ.Ε. και ο τρόπος υπολογισμού καθορίζεται ως ο μέσος όρος της επίδοσης, λαμβάνοντας υπόψη
το βάρος κάθε μαθήματος και της Μ.Δ.Ε. σε ECTS:
Τελικός
Βαθμός=
[Σ(ECTS Μαθήματος x Βαθμός Μαθήματος) +
ECTS Μ.Δ.Ε. x Βαθμός Μ.Δ.Ε.]
όπου Σ σημειώνεται το άθροισμα.
Άρθρο 16
Τέλη φοίτησης - Υποτροφίες και βραβεία
16.1. Τέλη φοίτησης (άρθρο 86 του ν. 4957/2022 και
υπό στοιχεία 108990/Ζ1/08.09.2022 υπουργική απόφαση)
Οι μεταπτυχιακοί/κές φοιτητές/τριες υποχρεούνται
στην καταβολή τελών φοίτησης.
Το ύψος των προβλεπόμενων τελών φοίτησης για το
σύνολο του προγράμματος καθορίζεται στο ποσό των
3.000€.
Τα τέλη φοίτησης μπορούν να καταβληθούν τμηματικά σε δύο (2) δόσεις. Η πρώτη δόση κατά την εγγραφή
του/της φοιτητή/τριας και η δεύτερη δόση στην έναρξη
του 2ου εξαμήνου στις ημερομηνίες που ορίζονται από
τη Γραμματεία.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.), ο οποίος είναι
αρμόδιος για τη διαχείρισή τους.
Οι μεταπτυχιακοί/ές φοιτητές/τριες οφείλουν να εξοφλούν εγκαίρως όλες τις οικονομικές τους υποχρεώσεις.
Σε περίπτωση διαγραφής, το μέρος των τελών φοίτησης
που έχει καταβληθεί, δεν επιστρέφεται.
Σε περίπτωση μη τήρησης των οικονομικών υποχρεώσεων είναι δυνατή η προσωρινή αναστολή φοίτησης
ή η διαγραφή του φοιτητή ή της φοιτήτριας από το
Πρόγραμμα, μετά από απόφαση της Συνέλευσης του
Τμήματος.
Εγγεγραμμένοι φοιτητές/φοιτήτριες του Π.Μ.Σ. δύνανται να φοιτούν δωρεάν εφόσον πληρούν τα οικονομικά
ή κοινωνικά κριτήρια του άρθρου 86 του ν. 4957/2022.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων
είναι η πλήρωση προϋποθέσεων αριστείας κατά τον
πρώτο κύκλο σπουδών, που αντιστοιχεί κατ’ ελάχιστον
στην κατοχή βαθμού ίσου ή ανώτερου του επτάμιση με
άριστα στα δέκα (7,5/10), εφόσον η αξιολόγηση στον
βασικό τίτλο σπουδών που προσκομίζεται για την εισαγωγή στο Π.Μ.Σ. έχει πραγματοποιηθεί σύμφωνα με τη
δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (Α.Ε.Ι.) της ημεδαπής, άλλως το κριτήριο
αυτό εφαρμόζεται αναλογικά σύμφωνα με την εκάστοτε
κλίμακα αξιολόγησης, εφόσον ο προσκομιζόμενος τίτλος
σπουδών έχει χορηγηθεί από Ίδρυμα της αλλοδαπής.
Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντι-
στοιχεί στο τριάντα τοις εκατό (30%) του συνόλου των
εγγεγραμμένων φοιτητών ανά ακαδημαϊκό έτος. Αν, κατά
τον αριθμητικό υπολογισμό του αριθμού των δικαιούχων
απαλλαγής από τα τέλη φοίτησης προκύπτει δεκαδικός
αριθμός, γίνεται στρογγυλοποίηση στην πλησιέστερη
ακέραιη μονάδα. Αν ο αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι
επιλέγονται με σειρά φθίνουσας κατάταξης έως τη συμπλήρωση του αριθμού.
Η υποβολή των αιτήσεων για τη δωρεάν φοίτηση ανά
Π.Μ.Σ. σύμφωνα με το παρόν πραγματοποιείται μετά την
ολοκλήρωση της διαδικασίας εισδοχής των φοιτητών
στο Π.Μ.Σ.
Σύμφωνα με το άρθρο 3 της υπ’  αρ. 108990/Ζ1/
08.09.2022 υπουργικής απόφασης:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1876/15.04.2025
- Η χρήση του δικαιώματος απαλλαγής από την υποχρέωση καταβολής τελών φοίτησης παρέχεται αποκλει-
στικά για τη φοίτηση σε ένα (1) Π.Μ.Σ. που οργανώνεται
από ανώτατο εκπαιδευτικό ίδρυμα της ημεδαπής
- Δεν δικαιούνται απαλλαγής όσοι λαμβάνουν υποτροφία από άλλη πηγή
- Οι πολίτες τρίτων χωρών δεν έχουν δικαίωμα υποβολής αίτησης για την απαλλαγή από την υποχρέωση
καταβολής τελών φοίτησης σε Π.Μ.Σ.
Άρθρο 18
Καθομολόγηση και Απονομή Διπλώματος
Μεταπτυχιακών Σπουδών
18.2. Δίπλωμα Μεταπτυχιακών Σπουδών
Στο πλαίσιο του παρόντος Π.Μ.Σ. απονέμεται Δ.Μ.Σ.
στο «Διαδίκτυο των Πραγμάτων: Τεχνητή Νοημοσύνη
και Σύγχρονα Δίκτυα».
Το Δίπλωμα Μεταπτυχιακών Σπουδών είναι δημόσιο
έγγραφο.
Ο τύπος του καθορίστηκε σύμφωνα με την απόφαση
της υπ’ αρ. 27/07.02.2023 Συνεδρίασης της Συγκλήτου (Β
1001). Υπογράφεται από τον/την Πρύτανη/Πρυτάνισσα,
τον/την Πρόεδρο του Τμήματος και τον/την Γραμματέα
του Τμήματος ή τους/τις νόμιμους/ες αναπληρωτές/τριες
τους.
Στον απόφοιτο ή στην απόφοιτη του Προγράμματος
Μεταπτυχιακών Σπουδών μπορεί να χορηγείται, πριν
από την απονομή, Βεβαίωση ότι έχει περατώσει επιτυχώς
την παρακολούθηση του Προγράμματος.
Στους/στις διπλωματούχους χορηγείται αντίγραφο
διπλώματος συνοδευόμενο από το παράρτημα διπλώματος και το πιστοποιητικό αναλυτικής βαθμολογίας. Το
πρωτότυπο πτυχίο/δίπλωμα φυλάσσεται στον φάκελο
του/της αποφοίτου/ης.
Το Δ.Μ.Σ. και το πιστοποιητικό αναλυτικής βαθμολογίας δύνανται να εκδίδονται και στην αγγλική γλώσσα.
Ο/Η διπλωματούχος δικαιούται να λάβει το Δ.Μ.Σ. σε
Περγαμηνή, εφόσον καταβάλει το οριζόμενο από τα αρμόδια όργανα παράβολο.
Οι μεταπτυχιακοί/ες φοιτητές/τριες προκειμένου να
λάβουν είτε το Δίπλωμα Μεταπτυχιακών Σπουδών είτε
βεβαίωση ολοκλήρωσης σπουδών, οφείλουν να έχουν
ανταποκριθεί με επιτυχία σε όλες τις ακαδημαϊκές υποχρεώσεις του Προγράμματος, και να έχουν εξοφλήσει
όλες τις οικονομικές τους υποχρεώσεις, καθώς και τυχόν
υποχρεώσεις τους προς τη Φοιτητική Μέριμνα και τη
Βιβλιοθήκη του Ιδρύματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2025
Ο Πρύτανης
ΔΗΜΗΤΡΙΟΣ ΠΑΠΑΓΕΩΡΓΙΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201876.pdf | Tokens: 33326]